ક્રાઈમ બ્રાન્ચના PI એસ. એલ. ચૌધરી અને ટીમે હેડ કોન્સ્ટેબલ મનીશભાઈ અને રાકેશસિંહની બાતમીના આધારે રાત્રે દસ વાગ્યે સોલાના પટેલ વાસમાં મૌલિક પટેલ ઉર્ફે ભૂરાના મકાન ઉપર દરોડો પાડ્યો હતો. આ મકાનમાં ઉપરના માળે આવેલી રૂમમાં જુગાર રમી રહેલા 46 શખ્સોને ‘કોઈન’થી પાના-પત્તાનો જુગાર રમતાં પકડી પાડ્યા હતા. સોલા પોલીસ ‘અજાણ’ રહી ને ક્રાઈમ બ્રાન્ચે દરોડો પાડી જુગારનો અડ્ડો પકડી પાડતાં અનેક તર્કવિતર્ક થઈ રહ્યાં છે.